burgasdotpro/wikipedia huggingface dataset:
Karol Hološko

Karol Hološko (* 25. marec 1912, Lednické Rovne – † 20. marec 1978, Lednické Rovne) bol slovenský sklársky dizajnér, grafik, maliar a zakladateľ moderného sklárskeho dizajnu na Slovensku).
Životopis.
Karol Hološko sa narodil sa v sklárskej obci Lednické Rovne. V rokoch 1934 – 1946 žil v Južnej Amerike. Študoval na Escuela de Bellas Artes v Buenos Aires a pôsobil v argentínskej sklárni Cristalerias Rigolleau. Po návrate domov sa v krátkom čase stal významnou návrhárskou osobnosťou sklárni v Lednických Rovniach (v súčasnosti RONA).
Založil výtvarno-technické stredisko v Lednických Rovniach, ktoré významnou mierou zasiahlo do vývoja výtvarnej kultúry výroby úžitkového skla v sklárňach. Spolu s Jaroslavom Tarabom patrili k prvým dizajnérom sklárskeho priemyslu na Slovensku. Spoločne s Tarabom a technikom Ing. Vojtechom Chmelíkom sa im podarilo uskutočniť prevratný krok vo výrobe ručne fúkaného skla. Technológia tzv. ťahanej nôžky, ktorá umožňovala výrobu kalicha a stopky pohára z jedného kusa skloviny bola patentovaná v roku 1956. Jeho práce sa vystavovali na medzinárodných súťažiach (Paríž, Moskva, Miláno, Rio de Janeiro, Helsinki...)
Toby MacFarlaine

Toby MacFarlaine je hudobník žijúci v Londýne. je frontmanom svojej vlastnej skupiny Reunion Square, a basgitarista skupiny Stone Gods. 
Pre hranie používa:
Ed Graham

Edwin James Graham (* 20. február 1977, Los Angeles, Kalifornia, USA), známy ako Ed Graham, je americký bubeník anglickej rockovej skupiny Stone Gods . 
V súčasnosti hrá s DW Maple Collectors Series 24" bass drum:
Silver Spoons &amp; Broken Bones

Silvers Spoons &amp; Broken Bones je debutový album anglickej skupiny Stone Gods. Vydanie sa očakáva 7. júla 2008.
Minorita

Minorita môže byť:
Pras

Pras môže byť:
MTV Unplugged No. 2.0

MTV Unplugged No. 2.0 je druhý album americkej speváčky Lauryn Hillovej, ktorý v roku 2002 získal platinovú platňu. Bol nahratý 21. júla 2001 v štúdiách MTV na Times Square v New Yorku, avšak vydaný bol až 7. mája 2002. 
Album má lyrický nádych, v ktorom Pani Hill zdieľa svoje myšlienky o viere, spoločnosti, Bohu a láske. Všetky pesničky na albume písala sama, okrem "So Much Things to Say" (Bob Marley) a "The Conquering Lion" (tradičná adaptácia).
Pieseň "I Gotta Find Peace Of Mind" je o jej nehynúcej láske k manželovi Rohanovi – ("You’re my peace of mind..."), v štúdiu MTV to zaspievala tak precítene, že koniec piesne sprevádzal jej slzy...
Niektorí kritici nazvali tento album kariérovou samovraždou, aj keď album získal platinovku. Niektorí považovali nahrávanie za znak poklesu, a iný zas naopak za znak Lauryninej geniálnosti. Veľa kritikov ju chválili za jej úprimnosť. Montreal Film Journal napísal: "Lauryn rastie ako umelec tak aj ako človek, a sledovať ako sa to deje je inšpirujúce."
Letisko Ankara-Esenboğa

Letisko Ankara-Esenboğa (; IATA: ESB, ICAO: LTAC) je medzinárodné letisko v Ankare, hlavnom meste Turecka. Letisko funguje od roku 1955. Názov letiska pochádza z názvu obce Esenboga, ktorý v preklade znamená "zdravý býk".
Poloha.
Letisko sa nachádza severovýchodne od mesta Ankara, 28 km od centra. 
Doprava na letisko je možná pomocou taxíkov (okolo 45 TRY za jednu cestu) a pomocou autobusov Havaş (najviac 11 TRY za cestu). Cesta medzi letiskom a Ankarským obchvatom bola dobudovaná v lete roku 2006, čím sa skrátil čas potrebný na jazdu medzi mestom a letiskom o mnoho minút.
Terminály.
Kombinovaný terminál pre domáce aj zahraničné lety bol nedávno, v októbri 2006, po dvoch rokoch konštrukčných prác otvorený.
Nové domáce a zahraničné terminály majú v sebe zahrnuté:
Alternatívna plocha pre pristátie raketoplánu.
Letisko Esenboğa je jedným z bezpečnostných miest pre pristátie raketoplánov NASA
Kaizen

Kaizen (po japonsky "zlepšenie") je japonská filozofia zameraná na trvalé zlepšovanie vo všetkých oblastiach života. Pri uplatnení v pracovnej oblasti kaizen trvalo zlepšuje všetky aspekty podnikania, od výroby po vedenie a od riaditeľa po pracovníkov na montážnej linke. Zlepšovaním štandardizovaných procesov za pomoci metódy Kaizen sa dá odstrániť plytvanie. Kaizen sa po prvý raz implementoval do viacerých japonských podnikov počas obnovovania krajiny po druhej svetovej vojne, vrátane spoločnosti Toyota a neskôr sa rozšíril do podnikov na celom svete.
Úvod.
Kaizen je každodenná činnosť, cieľ ktorej presahuje jednoduché zvyšovanie produktivity. Je to aj proces, ktorý ak sa vykoná správne, humanizuje pracovné prostredia, zníži nadmernú ťažkú prácu ("muri") a učí ľudí, ako uskutočňovať pokusy na ich práci s použitím vedeckej metódy a ako sa naučiť rozlíšiť a odstrániť plytvanie v podnikových procesoch.
Ak má byť kaizen čo najúčinnejší, musí pracovať súčasne s tromi princípmi:
Na procese kaizen sa môžu zúčastniť ľudia na všetkých úrovniach, od výkonného riaditeľa až po externých spolupracovníkov. Môže ho uskutočniť jednotlivec, porada, malá alebo veľká skupina. Vo firme Toyota to je zvyčajne lokálne zlepšenie na konkrétnom pracovisku alebo oblasti a zahŕňa malú skupinu ľudí, ktorí si zlepšia svoje vlastné pracovné prostredie a produktivitu. Tejto skupine pomáha poradca previesť ju cez proces kaizen, niekedy to je jeho hlavná úloha.
Kým kaizen (vo firme Toyota) zvyčajne prináša malé zlepšenia, kultúra neprestajného zlepšovania prináša veľké výsledky v celkovom zvyšovaní produktivity.
Filozofia sa odlišuje od programov zlepšovania "prikáž a ovládaj" typických v stredných rokoch dvadsiateho storočia. Metodológia Kaizen zahŕňa uskutočňovanie zmien a sledovanie výsledkov, až po upravení procesu. Malé pokusy nahrádzajú dopredu naplánované projekty veľkého rozsahu. Tie sa môžu upravovať hneď, ako sa navrhnú.
Preklad.
Pôvodné kandži znaky tohto slova sú: 改 善
V japončine sa vyslovuje "kaizen".
V čínštine sa vyslovuje "gai šan":
Beckovské Skalice

Beckovské Skalice sú prírodná rezervácia v pohorí Považský Inovec v podcelku Inovecké predhorie v správe štátnej ochrany prírody Biele Karpaty.
Nachádza sa v katastrálnom území obce Beckov, okres Nové Mesto nad Váhom v Trenčianskom kraji. Vyhlásená bola v roku 2003 na rozlohe , bez ochranného pásma. Na území rezervácie platí 4. stupeň ochrany.
Predmetom ochrany sú: "Ojedinelé zvyšky antropogénnych pasienkov a riedkolesia v Beckovskej bráne od fytogeografickej hranice. Vzácna plocha pre výskum v geovedných disciplínach. Refúgium vzácnych taxónov organizmov. Významný ekostabilizačný element krajiny so značnou biodiverzitou."
Bezodné

Bezodné (staršie "Bezedné") je prírodná rezervácia, ktorú spravuje ŠOP - S-CHKO Záhorie.
Nachádza sa v Borskej nížine v katastrálnom území obce Plavecký Štvrtok v okrese Malacky v Bratislavskom kraji. Územie bolo vyhlásené v roku 1964 na rozlohe s ochranným pásmom . Rezervácia zahŕňa močiarne a vodné i slatinné spoločenstvá viazané na jazero obklopené borom. Na území rezervácie platí 3. a 4. stupeň ochrany.
Predmetom ochrany je: "Jeden z posledných zvyškov pôvodných prírodných útvarov Záhoria (súbor fytocenóz slatinného, jelšového lesa, močiarnych a vodných spoločenstiev). Územie je využité ako vedeckovýskumný objekt a tiež pre ciele osvetovo-výchovné." 
Chránené druhy: plocháč červený, blatniak tmavý
Prírodná rezervácia je súčasťou rovnomenného územia európskeho významu SKUEV0167 Bezodné v rozsahu 5 %.
Podľa Natura 2000 je rozloha .
Biatek

Biatek (iné názvy: minca typu Biatec, minca biatekovej skupiny, minca bratislavského typu, bratislavská keltská minca, zriedkavo "minca Veľkobójov") je typ keltských mincí.
Môže ísť o veľkú striebornú keltskú (bójsku) mincu, s hmotnosťou 16,517 g a s častým nápisom BIATEC, asi meno keltského kniežaťa. Alebo dúhovky (7 g) a ďalšie malé mince, ľahšie ako 17 g.
Opis.
Majú základ v gréckomacedónskom mincovníctve, z časti na nich ale vplýval rímsky denár. 
Mince majú špecifický keltský charakter a doteraz nejasné vyobrazenia z keltskej mytológie. Nápisy v latinke naznačujú rímsky vplyv. Existuje viacero typov. Na minciach je na jednej strane zobrazený cválajúci človek s ratolesťou v ľavej ruke, v pravej ruke drží opraty. Na inom type drží v ruke meč a štít. Na druhej strane je jedna alebo dve hlavy (mužská a ženská, asi Honos a Virtus). Niektoré mince mali na hranách krúžkovaný vzor. Razili ich na území dnešnej Bratislavy (bratislavské oppidum), od 1. storočia pred Kr., kde je aj ich najväčšia koncentrácia, pravdepodobne do konca okupácie provincií Panónia a Norikum, cca rok 10 pred Kr. Pomenovanie sa používa aj pre ďalšie keltské strieborné mince napríklad s nápisom NONNOS, alebo vzácnejšie aj DEVI(L), BUS(S)U, BUSSUMARUS, FABIARIX, AMIORIX, EVOIVRIX, COISA, TITTO, COUNOS a ďalšie. Pravdepodobne išlo o mená panovníkov, ktorí razili mince typu biatek. 
Ich nominálna hodnota bola tetradrachma alebo hexadrachma.
Od decembra 2008 stojí plastika s podobou mince Biatec pred budovou Národnej banky Slovenska.
Nálezy.
Na území Bratislavy sa do roku 2006 našlo osem veľkých nálezov keltských mincí (poklady).
V roku 1776 sa našiel tzv. prvý poklad biatekov, pravdepodobne v lokalite Blumentál. Rozsah nálezu nie je presne známy, ale išlo asi o 50 mincí. V roku 1920 sa našiel neznámy počet a na neurčitom mieste. Pri výstavbe budovy Tatrabanky v roku 1923 bol nájdený tzv. bratislavský poklad, viac ako 400 mincí. V roku 1927 sa našlo na Námestí slobody asi 50 mincí. Ďalší hromadný nález 37 mincí bol v lokalite Hausbergeln pred rokom 1930. V roku 1937 sa znova našlo na Námestí slobody 59 mincí. V roku 1942 sa na Žilinskej ulici našlo 270 mincí a posledný veľký nález, 22 mincí, bol na Bratislavskom hrade. Veľa drobných nálezov sa našlo v okolí Bratislavy. 
V roku 1995 bolo v Nemecku zdokumentovaných 14 mincí z neznámej lokality.
Plocháč červený

Plocháč červený ("Cucujus cinnaberinus") je druh chrobáka z čeľade plocháčovité ("Cucujidae").
Dorastá do veľkosti 11-15 mm. Vyskytuje sa po celej Európe, hlavne v strednej a severnej, vyskytuje sa i na Slovensku. Žije pod kôrou odumierajúcich stromov (osiky, javory, buky). Larvy aj imága sa živia podkôrnym hmyzom. Je pomerne vzácny. Vyskytuje sa v lesoch horskej oblasti.
Popis.
Veľkosť 11-15 mm, zfarbenie je červené, lesklé. Hlava je trojuholníková. Oči, tykadlá, hryzadlá a končatiny sú čierne. Zospodu čierny. Celé telo je silne sploštené. Larva je tmavo žltá.
Blatniak tmavý

Blatniak tmavý ("Umbra krameri") je ohrozený druh ryby z čeľade blatniakovité. Žije v povodí dolného a stredného toku Dunaja a Dnestra. Podľa Medzinárodnej únie na ochranu prírody a prírodných zdrojov blatniak tmavvý patrí medzi ohrozené druhy, populácia klesá od polovice 19. storočia a dnes obýva už len 15 % pôvodného areálu rozšírenia. Pomerne stabilné stavy sú v Rakúsku, Chorvátsku, Srbsku, na Ukrajine, na území republiky Bosny a Hercegoviny a Moldavskej republiky. Na Slovensku sa za obdobie rokov 2012 – 2022 odhaduje pokles o 30 – 50 %, je možné, že na východnom Slovensku už vyhynul.
Výskyt a stav na Slovensku.
Blatniak tmavý sa na Slovensku vyskytuje na Žitnom ostrove, Medzibodroží a na Záhorí. Na Záhorí bol reintrodukovaný v roku 1997 v katastri obce Vysoká pri Morave. V minulosti obýval prirodzené mokrade v záplavovej oblasti rieky, prispôsobil sa prostrediu odvodňovacích kanálov.
Odhadovaná veľkosť populácie len v sieti kanálov na Žitnom ostrove v 50-tich rokoch 20. storočia bola 800 000 900 000 jedincov.
Odhadovaná veľkosť populácie na Slovensku v rokoch 20072012 bola menej ako 5 000 jedincov, populácie chránených rýb neboli dostatočne preskúmané.
Odhadovaná veľkosť populácie na Slovensku v rokoch 20132018 bola 1 0003 000, vyjadrená v jednotkách v sieti 1x1 km, bola .
Krátkodobý trend veľkosti populácie za posledných 12 rokov (20072018) bol "neznámy". Kvalita i plocha obývaného biotopu boli vyhodnotené ako stabilné.
Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie ako aj za Slovensko "EN" - silne ohrozený.
Spôsob života.
Obľubuje zarastené a pomalo tečúce až stojaté vody. Ide o fytofilný druh. Živí sa bezstavovcami a hmyzími larvami. Dožíva sa do 3, maximálne 46 rokov. Je to malá ryba s dĺžkou 7 až 9 cm (max 11 cm). Má hnedú farbu, tmavé malé škvrny a svetlé brucho.
Obdobie rozmnožovania v podmienkach Slovenska je od konca marca do konca apríla. Neresí sa keď voda dosiahne 12,516,5 °C, ikry kladie do hniezda pri koreňoch rastlín. Samica ochraňuje ikry. Po vyliahnutí sa a rozplávaní sa plôdik živý drobnou potravou, najmä zooplanktónom, neskôr larvami komárov, pakomárov, chrobákov a vážok.
Ochrana.
Blatniak tmavý je zákonom chránený, spoločenská hodnota je 1000 € (Vyhláška MŽP č. 170/2021)., je druhom európskeho významu, ktorý sa vyskytuje v 5 územiach európskeho významu.
Záhorie:
Podunajsko:
V súčasnosti obýva najmä sústavu odvodňovacích kanálov, vo svojom prirodzenom aluviálnom prostredí blatniak tmavý vyžaduje, aby bola rieka prirodzená, neregulovaná a prebiehali prirodzené záplavy. Tie vytvárajú nové mokrade a umožňujú presídlenie na nové lokality. Bez záplav sa postupne zazemňujú typické miesta výskytu blatniakov - inundačné jazierka a mŕtve ramená riek a vznikajú na ich miestach lužné lesy.
Meseret Defarová

Meseret Defarová, amh. "Meseret Defar" (* 19. november 1983, Addis Abeba, Etiópia je etiópska olympijská víťazka z olympijských hier 2004.
Meserete Defarová je bývalá držiteľka svetového rekordu na 5 000 m.
Externé odkazy.
IAAF atlét
The Carnival

Wyclef Jean Presents The Carnival Featuring Refugee All Stars alebo jednoducho The Carnival, je prvý sólo album Wyclefa Jeana, jedného z bývalých členov skupiny The Fugees.
Na tomto albume mu hosťovalo viacero spevákov ako kubánska spevácka legenda Celia Cruz, časť New Yorského filharmonického orchestru (išlo o pieseň „Gone till November“, ktorá Wyclefovi priniesla nomináciu na Grammy), a mimo iných samozrejme aj Pras a Lauryn.
Album získal 3 platinovky a v roku 2005, ho Chris Rock zaradil na 16 miesto vo svojom rebríčku "Najlepších 25 Hip-Hopových albumov v histórii".
Biela skala (prírodná rezervácia)

Biela skala je prírodná rezervácia v katastrálnom území obce Blatnica, Žilinský kraj, okres Martin, nachádza sa vo Veľkej Fatre na konci Dedošovej doliny. Prírodná rezervácia bola založená v roku 1993 s rozlohou chráneného územia . Územie prírodnej rezervácie má pestrý a rozmanitý lesný porast, povrch poznačený krasovými procesmi a tvarmi.
Bielska skala

Bielska skala je národná prírodná rezervácia v obci Podbiel, Žilinský kraj, okres Tvrdošín. Nachádza sa v Oravskej vrchovine. Rozloha , vyhlásená v roku 1974. Bradlo z kriedových vápencov, výskyt astry alpínskej.
Biely vrch (prírodná pamiatka)

Biely vrch je chránená prírodná pamiatka v blízkosti obce Vršatské Podhradie v okrese Ilava, v Trenčianskom kraji. Nachádza sa v Bielych Karpatoch, má rozlohu a vyhlásená bola v roku 1990. Je súčasťou Chránenej krajinnej oblasti Biele Karpaty. Ochranné pásmo nebolo určené. Na území pamiatky platí 4. stupeň ochrany. 
Predmetom ochrany je rozľahlé nenarušené čučoriedkové vresovisko s plavúňom obyčajným.
Píla (nástroj)

Píla je nástroj alebo stroj určený na oddeľovanie (teda na rezanie) predmetov z dreva, kovu alebo aj z iných materiálov.
Základnou časťou je zvyčajne pohyblivý ozubený pílový list, ktorého zuby pri jeho pohybe narušujú rezaný materiál. Každý pílový list musí mať zuby striedavo vychýlené vpravo a vľavo tak, aby píla mohla z rezu odoberať triesky, ide o pílový rozvod zubov. Priamočiara píla, u ktorej je rovný list nahradená rotujúcim kotúčom, sa nazýva cirkulárka alebo okružná píla. Píla môže byť aj pásová alebo reťazová. Ručná reťazová píla poháňaná motorom sa zvyčajne nazýva motorová píla. Pohon reťaze je zabezpečený alebo malým spaľovacím motorom alebo bežným elektromotorom. Motorové píly poháňané spaľovacím motorom sa v praxi často používajú pri ťažbe dreva respektíve v modernom drevorubačstve.
Ako píla sa označujú aj celé výrobné prevádzky pre spracovanie dreva, ktorých najdôležitejším strojovým vybavením sú najmä strojové píly. V minulosti bývali tieto strojové píly veľmi často poháňané vodnými kolesami (známy princíp pohonu z vodného mlyna či hámrí). Strojové píly určené k rezanie kovov patria do početne pomerne rozsiahlej skupiny obrábacích strojov.
Biatec

Biatec môže byť:
Mimesis

Mimesis môže byť:
Miesto

Miesto môže byť:
Slovenská autobusová doprava

Slovenská autobusová doprava alebo v rokoch 1993-1994 v niektorých prípadoch (v jednom prípade do 1999) Slovenská automobilová doprava, resp. SAD (chápané v závislosti od podniku buď ako skratka vyššie uvedených názvov alebo ako ich oficiálna alternatíva alebo priamo ako názov) je názov alebo hlavná súčasť názvu väčšiny podnikov autobusovej medzimestskej (sčasti aj mestskej) dopravy na Slovensku od roku 1993. 
ČSAD.
Jednotný česko-slovenský národný podnik ČSAD (Československá automobilová doprava) bol vytvorený znárodňovacím zákonom 311/1948 Zb. a vyhláškami 122/1949 Sb. a 124/1949 Zb. k 1. januáru 1949. Zákonom 149/1950 Zb. bol premenovaný na názov Československá štátna automobilová doprava. Pre činnosť na Slovensku mal podnik asymetricky zriadené Oblastné riaditeľstvo v Bratislave. V roku 1952 bol podnik ČSAD rozdelený na dve hlavné správy, českú a slovenskú, a 19 podliehajúcich samostatných krajských podnikov, z toho 6 na Slovensku. So zmenou územného členenia Česko-Slovenska v júni 1960 boli krajské podniky transformované na okresné podniky, no roku 1963 boli znova spojené do krajských podnikov podľa nových krajov. Na Slovensku boli konkrétne vytvorené tieto tri národné podniky: 
Tieto boli v roku 1989 transformované na štátne podniky pod názvami:
Aj tu bola skratka vždy ČSAD. V roku 1990 pribudli zároveň na Slovensku (zatiaľ marginálne) prví súkromní autobusoví osobní dopravcovia. V roku 1991 bol vytvorený samostatný štátny podnik v Žiline - "Československá automobilová doprava, štátny podnik Žilina".
SAD.
Od januára 1994 bola od všetkých štátnych podnikov odčlenená nákladná doprava - pozri NAD. 
Prvé podniky pod názvom Slovenská automobilová/autobusová doprava vznikli v roku 1993 resp. 1994 premenovaním či transformáciou troch vyššie uvedených dovtedajších štátnych podnikov: 
V rokoch 1995 resp. 1996 boli od vyššie uvedených podnikov odštiepené desiatky lokálnych štátnych podnikov so sídlami v rôznych mestách Slovenska, ktoré - spolu s pôvodnými podnikmi v Bratislave B. Bystrici, Košiciach a Žiline) niesli vždy názov Slovenská autobusová doprava + názov sídla. Závod v Skalici sa v roku 1994 (SKAND Skalica) a závod v Starej Ľubovni v roku 1995 (BUS KARPATY spol. s r.o.) skúšobne sprivatizoval.
V roku 1999 boli mnohé zo spomínaných početných štátnych podnikov v rámci prípravy na ich privatizáciu pozlučované do celkovo 17 podnikov. V rokoch 2001 a 2002 nasledovala privatizácia všetkých týchto 17 podnikov. Z nich všetky okrem piatich sa v súčasnosti naďalej volajú Slovenská autobusová doprava alebo SAD; sú to konkrétne:
Populácia (biológia)

Populácia je súbor jedincov jedného druhu všetkých vývinových stupňov, ktoré žijú v spoločnom ohraničenom priestore, jednotnom čase a ktoré sú vzájomne viazané predovšetkým reprodukčnými vzťahmi.
Priestorové ohraničenie populácie môže byť:
Na ploche rozšírenia druhu sa môže vyskytovať väčší alebo menší počet lokálnych populácií, ktoré obývajú isté miesto – locus. Každá populácia sa vyznačuje pre seba špecifickými znakmi. Tieto znaky delíme na štrukturálne a dynamické.
Štrukturálne znaky populácie.
Medzi štrukturálne znaky populácie patria:
Dynamické znaky populácie.
Populácie jednotlivých druhov sú premenlivé celky. Ich zloženie sa s časom mení. Procesy odohrávajúce sa v populáciách v priestore a čase nazývame populačná dynamika. Zmeny v populáciách môžu byť periodické alebo neperiodické. V dynamike populácie platia určité princípy. Väčší, alebo menší účinok jedného faktora je viac menej vyrovnávaný pôsobením iného (zvýšená natalita sa prejaví zvýšenou mortalitou). Celá dynamika má systémový charakter, v ktorom na seba navzájom pôsobia zložky živého a neživého prostredia. Hustota populácie nie je stála ani pri zdanlivo konštantných podmienkach. Populácia sa rozvíja, vzniká alebo zaniká.
Tieto zmeny sa týkajú hustoty populácie, preto sa nazývajú dynamika abundancie.
Ďalšie pojmy súvisiace s témou:
Lazný potok

Lazný potok môže byť:
Wu-šu

Wu-šu alebo wušu je čínske bojové umenie.
Počiatky tohto starobylého bojového umenia siahajú do severočínskej provincie Che-nan, kde leží legendárny kláštor Šao-lin. Je to významné rodisko kung-fu, teda čínskeho mentálneho boxu. Vznik niektorých štýlov je však pripisovaný spojeniu starogréckeho umenia pankration a grécko-rímskeho zápasenia. Zásluhu na tom malo najmä dobyvačné správanie sa Alexandra Veľkého.
V priebehu niekoľkých rokov sa kung-fu rozvinulo do piatich hlavných štýlov, ktoré nesú mená svojich tvorcov : HUNG, ČOJ, MONK, LAU a LI. Sú známi ako piati predchodcovia a hovorí sa, že boli zakladateľmi dnešných tajných spoločností Triády. Všeobecne sa považujú za jediných, ktorí prežili vyplienenie šaolinského kláštora armádou cisára Jung-čenga. Ušli cez Chuang-che (Žltá rieka) a ukrývali sa. Po ich smrti ich žiaci rozvinuli mnoho systémov kung-fu. Počas nasledujúcich niekoľkých stoviek rokov vznikli ďalšie vetvy týchto štýlov, takmer nerozoznateľné od ich pôvodných foriem. Pretože Čína je obrovská krajina s mnohými dialektmi, niektoré školy kung-fu praktikujú štýly, ktoré sú rovnaké, ale majú rôzne názvy.
Štýly kungfu boli založené na pohyboch piatich zvierat : tiger, žeriav, leopard, had, drak
Bezpochyby jeden z dnes najpopulárnejších štýlov kung-fu je wing-čun, Čo znamená “prekrásny čas jari.” Odlišuje sa od iných štýlov kungfu dvoma spôsobmi: po prvé, je jediným štýlom , ktorý vytvorila žena; a po druhé, vyžaduje iba minimálne vypätie síl na dosiahnutie maximálneho výkonu. Tento štýl vytvorila mníška Ng Mui zo Šao-linu.
Dnešným predstaviteľom tohto štýlu, Jip Man, bol kedysi jeho veľmajstrom. Jedným z najznámejších žiakov bol Bruce Lee, ktorý si neskôr vytvoril vlastný štýl Jeet Kune Do (“metóda zadržanej päste”).
Macovie jarok

Macovie jarok je potok na Strednom Pohroní, v juhovýchodnej časti okresu Zvolen. Je to pravostranný a v smere toku zároveň prvý prítok Neresnice, meria 3 km a je tokom V. rádu.
Pramení v Javorí na juhozápadnom svahu Ježovej (781,4 m n. m.) v nadmorskej výške približne 620 m n. m. Od prameňa tečie najprv juhozápadným smerom popri osade Siele na ľavom brehu, pričom vteká do Pliešovskej kotliny, následne sa stáča a na krátkom úseku pokračuje na juh. Na dolnom toku opätovne tečie na juhozápad popri areáli poľnohospodárskeho družstva na ľavom brehu a vteká do intravilánu obce Pliešovce. Tu najprv tečie severojužným smerom, zľava priberá prítok prameniaci pri osade Neresnica, oblúkom sa stáča na západ a v blízkosti centra obce sa v nadmorskej výške cca 398 m n. m. vlieva do Neresnice.
TD Garden

TD Garden je športová aréna v Bostone štáte Massachusetts. Je pomenovaná podľa hlavného sponzora TD Banknorth. Často je nazývaná jednoducho The Garden alebo Boston Garden. Je domácou arénou tímu NHL Boston Bruins a tímu NBA Boston Celtics.
Aréna bola slávnostne otvorená 30. septembra 1995, nahradila staršiu arénu Boston Garden. Bývalý názov arény bol FleetCenter, po zmene sponzora nesie súčasný názov. V apríli 2008 sa banka TD Banknorth premenovala na TD Bank po zlúčení s Commerce Bancorp. Nový majiteľ oznámil 15. apríla 2009, že aréna sa premenuje na TD Garden v júli 2009.
Tim Thomas

Timothy Thomas, Jr. (* 15. apríl 1974, Flint, Michigan, USA) je bývalý americký hokejový brankár. 
Vyrastal v meste Davison v Michigane. V roku 1994 ho draftoval Quebec Nordiques, neskôr hrával univerzitnú ligu za University of Vermont. V NHL dostal príležitosť až v roku 2002, keď v drese Bruins odohral štyri stretnutia. Po ďalších sezónach v nižších zámorských súťažiach a vo Fínsku sa presadil ako jednotka Bruins v sezóne 2005-06. V sezóne 2007-08 dostal príležitosť v NHL All-Star zápase. Od roku 2002 hrá v Bostone. V rokoch 2009 a 2011 sa stal víťazom vezinovej trofeje pre najlepšieho brankára v roku 2011 aj víťazom stanleyho pohára a držitelom Conn Smyth Trophy pre najužitočnejšieho hráča play-off.
The Black Crowes

The Black Crowes je americká hudobná skupina (od roku 1989).
Dejiny.
Black Crowes založili bratia Chris (spev) a Rich (gitara) Robinsonovi. V roku 1990 debutovali albumom "Shake Your Monoey Maker", ktorého sa, vďaka nepretržitému koncertovaniu (hrali ako predkapela napr. Aerosmith a ZZ Top), nakoniec predalo 5 miliónov kusov. Aj druhé album z roku 1992 bolo podobne úspešné a Black Crowes sa stali nesmierne populárnymi aj v Európe. V 90. rokoch vydali viacero albumov, ale za najlepšie sú považované prvé dva. Akoby Black Crowes postupne strácali schopnosť napísať pesničku s výrazným melodickým nápadom. Klesajúcu priazeň poslucháčov sa im podarilo oživiť až v roku 2000, kedy podnikli spoločné koncertné turné s Jimym Pageom.
Lomniansky potok

Lomniansky potok je potok na Strednom Pohroní, v juhovýchodnej časti okresu Zvolen. Je to pravostranný prítok Neresnice, meria a je tokom V. rádu.
Pramení v Javorí medzi vrchmi Sekier () a Tri vrchy () v nadmorskej výške cca , v blízkosti osady Lomno. Na hornom toku tečie juhozápadným smerom, následne vteká do Pliešovskej kotliny a východne od osady Podskalka sa stáča na juh, pričom v lokalite Pod Sklienkou vytvára oblúk prehnutý na západ. Ďalej tečie na krátkom úseku opätovne na juhozápad, potom na juh, esovito sa ohýba a zľava priberá Sásky potok. Odtiaľ už pokračuje juhojuhozápadným smerom, z ľavej strany priberá Vápenný potok a sprava Kňazov potok a východne od obce Sása ústi v nadmorskej výške približne do Neresnice.
Boney M.

Boney M. bola popová a diskotéková skupina, založená západonemeckým hudobným producentom Frankom Farianom. Pôvodnými členmi skupiny boli Liz Mitchell, Marcia Barrett, Maizie Williams a Bobby Farrell.
Formovanie skupiny.
Frank Farian ("Franz Reuther") bol pôvodne nie veľmi úspešným spevákom nemeckých šlágrov. Chcel však u svojho hudobného vydavateľa nahrať niekoľko černošských melódií. V decembri 1974 v štúdiu vyrobil prvú nahrávku s názvom „Baby Do You Wanna Bump?“, čo bola vlastne iba monotónna melódia, pri ktorej sa neustále opakoval hlbokým hlasom spievaný refrén „Baby Do You Wanna Bump?“ sprevádzaný ženským falzetom, ktorý spieval to isté. Skladba potom vyšla pod hlavičkou Boney M. Frank v tom čase pozeral austrálsky detektívny seriál, v ktorom mala hlavná postava meno Boney. Toto meno sa mu zdalo ako dobrý nápad pre názov skupiny a pridal k nemu M.. 
Prekvapením bolo, že skladba začala mať po rozpačitom štarte úspech v Holandsku a Belgicku. Farian sa v tom čase rozhodol, že by bolo dobré vytvoriť nejakú zostavu, ktorá by s jeho piesňami vystupovala v televíznych programoch, a tak cez sprostredkovateľskú agentúru (Katja Wolfe) dal dokopy modelku Maizie Williams (pôvodom z ostrova Montserrat) a jej jamajskú priateľku. K nim na prvé vystúpenia pridali tanečníka menom Mike.
Počas roku 1975 s nimi krátko vystupovala tanečnica menom Nathalie, ktorú skoro vystriedala Claudja Barry. Maizie priviedla exotického tanečníka z Aruby menom Bobby Farrell.
Speváčka Marcia Barrett (z Jamajky) sa pridala k skupine vo februári 1976, keď už Claudia Barry začala byť otrávená z neustáleho otvárania úst počas plejbekov a rozhodla sa pre sólovú spevácku kariéru. Nakoniec sa ešte k skupine Boney M. pridala bývalá členka formácie Les Humphries Singers, vtedy nezamestnaná speváčka Liz Mitchell.
Sásky potok

Saský potok je potok na Strednom Pohroní, v juhovýchodnej časti okresu Zvolen. Je to ľavostranný prítok Lomnianskeho potoka, meria 3,3 km a je tokom VI. rádu.
Pramení v Javorí na severozápadnom svahu Ježovej (781,4 m n. m.) v nadmorskej výške cca 550 m n. m. Na hornom toku preteká Saskou dolinou západným smerom, pričom tok sleduje turistická trasa Rudnej magistrály. Následne sa stáča na juhozápad a pri Ranči Falkenhot vstupuje do Pliešovskej kotliny. Na dolnom toku už tečie viac-menej napriameným korytom odlesneným územím a vytvára malý oblúk smerujúci na juhovýchod. Do Lomnianskeho potoka ústi severovýchodne od obce Sása v nadmorskej výške približne 389,5 m n. m.
Blood, Sweat &amp; Tears

Blood, Sweat &amp; Tears je americká hudobná rocková a neskôr jazzovo zameraná skupina.
Dejiny.
Vznikla v roku 1967 ako osobný projekt speváka a klávesistu Al Koopera. Časom však prešla mnohými zmenami v obsadení (hlavne v rokoch 1968, 1972 a 1974) a skupina sa viac zamerala na strednú generáciu poslucháčov. Prelomením hraníc medzi jazzom a rockom však skupina pripravila pôdu vlne "fusion music".
Vápenný potok (prítok Lomnianskeho potoka)

Vápenný potok je potok na Strednom Pohroní, v juhovýchodnej časti okresu Zvolen. Je to ľavostranný prítok Lomnianskeho potoka, meria 2,4 km a je tokom VI. rádu.
Pramení v Javorí na južnom svahu Hánkovej (663 m n. m.) v nadmorskej výške približne 550 m n. m., pri osade Podhánková. Od prameňa tečie najprv juhozápadným smerom, vteká do Pliešovskej kotliny a stáča sa západným smerom. Preteká nezalesneným územím, napokon sa stáča opäť na juhozápad a východne od obce Sása sa v nadmorskej výške cca 388 m n. m. vlieva do Lomnianskeho potoka. Nepriberá žiadne prítoky.
Kňazov potok (prítok Lomnianskeho potoka)

Kňazov potok je potok na Strednom Pohroní, v juhovýchodnej časti okresu Zvolen. Je to pravostranný a najdlhší prítok Lomnianskeho potoka, meria 8 km a je tokom VI. rádu.
Pramení v Javorí v lokalite Hanzelky, na juhovýchodnom úpätí Lomného (907,6 m n. m.) v nadmorskej výške približne 630 m n. m., neďaleko osady Kráľová. Na hornom toku preteká juhozápadným smerom medzi masívmi Troch vrchov (796,2 m n. m.) na ľavom a Lomného a Bieleho brala (727 m n. m.) na ľavom brehu. Následne vteká do Pliešovskej kotliny, preteká lokalitou Pod Skalkou a tečie severojužným smerom územím medzi chráneným územím Gavurky na pravom a osadou Podskalka na ľavom brehu. Tu sa esovito ohýba, koryto sa výraznejšie vlní a na dolnom toku tečie v blízkosti obce Sása, pričom oddeľuje intravilán obce na pravom brehu od areálu miestneho poľnohospodárskeho družstva na opačnom brehu. Napokon sa stáča na juhojuhovýchod a východne od spomenutej obce sa v nadmorskej výške cca 386,5 m n. m. vlieva do Lomnianskeho potoka.
Martin Petráš

Martin Petráš (* 2. november 1979, Bojnice) je bývalý slovenský futbalový reprezentant, ktorý väčšinu svojej klubovej kariéry odohral v Česku a v Taliansku. 
Kariéra.
Odchovanec prievidzského futbalu od roku 2000 hrával v Česku postupne za Jablonec a Spartu. Polroka hosťoval v škótskom klube Hearts, v nasledujúcej sezóne prestúpil do Trevisa, ktoré hralo Seriu B. Neskôr hrával za Triestinu. V júli 2009 podpísal dvojročnú zmluvu s AC Cesena. V drese Ceseny postúpil v roku 2010 do Serie A.
Bol súčasťou tímu, ktorý hral na Olympijských hrách 2000 v austrálskom Sydney. V debutoval 6. februára 2002 v zápase proti .
Od ukončenia hráčskej kariéry v roku 2015 pôsobí ako futbalový agent.
Predpoveď počasia

Predpoveď počasia je aplikácia vedeckých a technických poznatkov, ktorej výsledkom má byť poznanie počasia a budúceho vývoja atmosféry v určitom čase nad určitým územím.
V minulosti ľudia predpovedali počasie na základe pozorovania oblohy alebo správania sa zvierat, ktoré sa pripravovali na zmenu počasia. Moderná predpoveď počasia vychádza z celkového pohybu oblastí nízkeho a vysokého tlaku vzduchu a frontov. Družicové fotografie štruktúry oblakov pomáhajú vytvoriť presnú predpoveď počasia.
Obsahuje údaje o oblačnosti, zrážkach, extrémnych denných a nočných teplotách, predpoveď smeru a rýchlosti vetra.
Špeciálne predpovede sa pripravujú napríklad pre poľnohospodárov, pre účely ochrany čistoty ovzdušia, pre pozemnú a leteckú dopravu alebo pre energetikov.
Richelieu (Indre-et-Loire)

Richelieu je francúzska obec v departemente Indre-et-Loire v regióne Centre-Val de Loire. Leží južne od Chinonu a západne od Sainte-Maure-de-Touraine.
Dejiny.
Mestečko vzniklo v 17. storočí ako "nové" alebo "ideálne" mesto. Bolo postavené na príkaz francúzskeho kardinála Richelieu, ktorý kúpil dedinu svojich predkov. Za hlavného architekta celého projektu si vybral Jacquesa Lemerciera, ktorý bol už známy ako autor Sorbonny a Kardinálskeho (dnes Kráľovského) paláca v Paríži. So súhlasom francúzskeho kráľa Ľudovíta XIII. bolo mesto postavené ako opevnené mesto s kolmými ulicami a palácom. Jeho výstavba trvala od roku 1631 do roku 1642 (kedy zomrel kardinál Richelieu) a na jeho výstavbe sa podieľalo okolo 2 000 robotníkov.
Sad

Sad môže byť:
SAD môže byť:
Mauritshuis

Mauritshuis je múzeum v holandskom meste Haag, v ktorom sa nachádza "Kráľovská obrazová galéria". Pôvodne to bolo sídlo grófa Johna Mauricea z Nassau, teraz sa v ňom nachádza rozsiahla zbierka obrazov, vrátane malieb od známych holandských maliarov, ako napr. Jan Vermeer, Rembrandt, Jan Steen alebo Frans Hals a diel nemeckých maliarov, napr. Hans Holbein mladší.
Autormi budovy boli dvaja známi barokoví architekti - Jacob van Campen a Pieter Post. Štátne múzeum sa v ňom nachádza od roku 1995, kedy bola budova sprivatizovaná.
Greenwich

Greenwich (oficiálny názov London Borough of Greenwich) je mestský obvod na juhovýchode Londýna a je súčasťou Vnútorného Londýna. 
Mestská časť vznikla v roku 1965 a zahŕňa bývalé metropolitné časti "Greenwich" a väčšiu časť "Woolwiche" (s výnimkou "Severného Woolwiche", ktorý sa stal súčasťou Newhamu). Greenwich hraničí s mestskými obvodmi Tower Hamlets a Lewisham na západe, s Newham a Barking and Dagenham na severe, s Bexley na východe a s Bromley na juhu. Greenwich je jedným z mestských obvodov, kde sa konali letné olympijské hry v roku 2012.
Ma Baker

„Ma Baker“ je skladba nemeckej skupiny Boney M., ktorá bola vydaná ako singel v roku 1977. Vydaná bola ako prvý singel z ich druhého štúdiového albumu "Love for Sale". V Nemecku sa stal tretím singlom v poradí na 1. mieste v nemeckom rebríčku Media Control Charts. Zároveň bol aj najúspešnejším singlom v britskom rebríčku UK Singles Chart, kde obsadil 2. miesto (tu ho predbehla iba Donna Summer so skladbou „I Feel Love“). V USA tento singel nebol úspešný, dosiahol iba 96. miesto.
Skladba.
Asistent producenta skupiny Boney M., Franka Fariana, Hans-Jörg Mayer prerobil do disko verzie námet tejto skladby z tuniskej folklórnej piesni „Sidi Mansour“, ktorú objavil počas dovolenky v tejto krajine.
Námet príbehu textu tejto piesne pochádza z legendy o zločineckej rodine Ma Barkerovej z 30. rokov. Meno "Ma Barker" na "Ma Baker" bolo zmenené preto, lebo vraj „takto to znelo lepšie“. 
Skladba je aranžovaná do osvedčenej štruktúry, ktorá bola použitá na ich prelomovom hite „Daddy Cool“, teda tie isté chytľavé perkusie, striedanie odpovedí vokálmi na frázovaný text, hovorená stredná časť. 
Skladba je uvedená výkrikom: „Freeze, I’m Ma Baker, put your hands in the air! Gimme all your money“ („Nehýbte sa, som mama Bakerová, zdvihnite ruky hore! Dajte mi všetky vaše peniaze“). 
I keď to nie je nikde oficiálne uvedené, hlas patril Linde Blakeovej, manželke amerického priateľa producenta Franka Fariana, Billa Swishera, ktorý v tom čase slúžil v Nemecku. Bill Swisher nahovoril aj prostrednú časť piesne, ktorá oznamuje správu z vývesky FBI. Neskôr bol hlas tohto američana použitý aj v ďalších nahrávkach skupiny Boney M., ako sú „Rasputin“ a „El Lute“.
V roku 1988 Frank Farian nahral novú verziu tejto piesne pre skupinu Milli Vanilli. Verzia pre Boney M. bola tiež prerobená v tom istom roku a ďalší remix vyšla znovu v roku 1998. Coververzie skladby boli mnohokrát nahrané rôznymi umelcami v priebehu desaťročí.
1993 Remix.
Po remixe skladby „Brown Girl in the Ring“, vytvoril Frank Farian remix skladby „Ma Baker“ v lete roku 1993. Stal sa všal len priemerným klubovým hitom a nedostal sa do európskeho rebríčka European Hot 100 Singles.
Zoznam skladieb.
Nemecko.
12".
Side A – Gangster
Side B – Fashion
1998 Remix.
Koncom roku 1998 vytvoril nemecký DJský tím Sash! remix skladby „Ma Baker“, ktorý bol vydaný ako 12" singel. V Spojenom kráľovstve tento remix obsadil 22. miesto, vo Fínsku 6. miesto a vo Švédsku 10. miesto.
Zoznam skladieb.
EU 12".
Side A
Side B
Side C
Side D
Pomiaslo

Pomiaslo je potok na Strednom Pohroní, v centrálnej časti okresu Zvolen. Je to ľavostranný prítok Slatiny, meria 8,4 km a je tokom IV. rádu.
Pramení v Javorí na severovýchodnom úpätí Lomného (907,6 m n. m.) v nadmorskej výške približne 660 m n. m., pri osade Kráľová. Od prameňa tečie na krátkom úseku sprvu na severovýchod cez spomenutú osadu, následne sa stáča a pokračuje na sever. Ďalej mení smer toku na severozápad, štyrikrát sa výraznejšie esovito stáča a preteká zalesneným územím. Na dolnom toku tečie najprv smerom na sever, potom sa oblúkom stáča na severovýchod a preteká intravilánom mesta Zvolen, mestskou časťou Môťová. Napokon podteká cestu I. triedy č. 16 a severne od Môťovej, na území mesta, sa v nadmorskej výške cca 312 m n. m. vlieva do Slatiny. Nepriberá žiadne významnejšie prítoky.
Nani (futbalista)

Luís Carlos Almeida da Cunha viac známy ako Nani (* 17. november 1986, Praia, Kapverdy), je portugalský futbalista, ktorý oblieka dres talianskeho futbalového tímu Lazio SS. Nani je taktiež reprezentantom Portugalska. Hráva na pozícii pravého alebo ľavého krídla.
Detstvo.
Nani sa narodil v meste Praia, rodičom Marii do Céu Almeida a Domingosovi da Cunha, ale ešte v mladom veku emigroval spolu s rodinou do Portugalska. Od detstva je dobrý priateľ so stredopoliarom liverpoolskeho Evertonu Manuelom Fernandesom. Taktiež hrával s Ricardom Vaz Te v mládežníckom tíme Real Sport Clube. Svoju profesionálnu kariéru začal v klube Real de Massamá, kde si ho všimli zástupcovia klubu Sporting Lisabon.
Sporting Lisabon.
Nani debutoval v A-tíme Sportingu Lisabon v sezóne 2005 – 2006, v ktorej odohral 29 zápasov a strelil päť gólov. V sezóne 2006 – 2007 odohral šesť zápasov v Lige majstrov, kde zaznamenal 1 gól. Tu si ho začali všímať viaceré európske veľkokluby.
Manchester United.
Sporting Lisabon sa v tajnosti dohodol s anglickým šampiónom Manchestrom United na prestupe Naniho za 17 miliónov libier. 5% z tejto sumy (1,25 milióna libier) patrilo Naniho prvému klubu Real de Massamá. 6. júna 2007 Nani prešiel lekárskymi testami v tréningovom centre Manchesteru United aby mohol byť následne 9. júla oficiálne predstavený ako hráč Manchesteru United. Nani sa upísal Manchesteru na 5 rokov.
Nani oblieka v Manchesteri United dres s číslo 17, ktoré nosil pred ním Henrik Larsson počas jeho krátkeho pôsobenia v klube v minulej sezóne.
Pri svojom debute v drese Red Devils skóroval v prípravnom zápase proti čínskemu Shenzen FC, ktorý Manchester vyhral presvedčivo 6:0. Gól zaznamenal aj v nasledujúcom zápase proti Guangzhou Pharmaceutical.
Richelieu

Richelieu môže byť:
Mladé Nemecko (hnutie)

Mladé Nemecko () bolo heterogénne literárne a politické hnutie pôsobiace v nemeckých krajinách približne v rokoch 18201850, ktoré dosiahlo najväčšiu intenzitu v období od júlovej revolúcie vo Francúzsku (1830) do 10. decembra 1835, kedy parlament Nemeckého spolku zakázal diela viacerých príslušníkov hnutia. Medzi predstaviteľov hnutia patrili Ludolf Wienbarg, Karl Gutzkow, Theodor Mundt, Heinrich Laube, Georg Herwegh, Ludwig Börne a Heinrich Heine. Hnutie bolo podobné súčasníckym hnutiam Mladé Francúzsko ("La jeune France"), Mladé Taliansko ("La giovina Italia") a Mladá Európa ("Das junge Europa").
Hnutie stálo v protiklade k statu quo a reakcionárstvu metternichovskej éry. Proklamovali liberálno-demokratické myšlienky (najmä slobodu slova), emancipáciu žien a bojovali proti morálnym a náboženským dogmám (napr. kritizovali manželstvá „z rozumu“, kde hnacou silou pre uzavretie sobáša boli finančné a sociálne kritériá namiesto vzájomnej náklonnosti muža a ženy). Literatúra podľa nich nemala byť odtrhnutá od reality, ale politicky angažovaná, mala predkladať racionálnu kritiku spoločenských pomerov a namiesto povrchnej zábavy vzdelávať čitateľov.
Pokrokové názory hnutia na rolu žien v spoločnosti inšpirovali ženské autorky, predchodkyne prvého nemeckého feministického hnutia ako Klara Müller-Mundt (píšuca pod pseudonymom Luise Mühlbach), Fanny Lewald, Louise Otto-Peters, Louise Dittmar či Ida von Hahn-Hahn. Tie sa vo svojich dielach zamerali na témy socioekonomického postavenia žien, presadzovali participáciu žien vo verejnej a politickej sfére až po udelenie volebného práva pre ženy.
Termínom "Mladé Nemecko" sa niekedy označuje súhrn všetkých nemeckých literárnych diel príslušného obdobia, ktoré sa odkláňali od ideologicky konformistického dobového literárneho hnutia Biedermeier.
Mladé Nemecko (spolok)

Mladé Nemecko bol tajný spolok nemeckých emigrantov vo Švajčiarsku. Činný bol v rokoch 1834-1936. Bol súčasťou 
Mladej Európy.
Mladé Poľsko (spolok)

Mladé Poľsko bola poľská tajná emigrantská organizácia pôsobiaca v rokoch 1834-1836 vo Švajčiarsku. Bola súčasťou Mladej Európy. Hlavným organizátorom bol Joachim Lelewel.
Mladé Poľsko (hudba)

Mladé Poľsko bol spolok hudobných skladateľov pôsobiacich na prelome 19. a 20. storočia. Boli nimi napríklad Karol Szymanowski a Grzegorz Fitelberg. Nadväzovali na neoromantizmus.
Piotr Rubik

Piotr Rubik (* 3. september 1968 vo Varšave) je poľský skladateľ symfonickej populárnej hudby pre orchester, film a divadlo.
Vyštudoval konzervatórium a neskôr hudobnú akadémiu Fryderyka Chopina vo Varšave. Neskôr sa stal členom svetoznámeho orchestra Jeunesses Musicales International (JMI). Študoval kompozíciu filmovej hudby v Siene (Taliansko) pod vedením Ennia Morriconeho.
Jeho najvýznamnejším dielom je oratórium "Tu es Petrus" (z latinčiny: Ty si Peter) venovaný Jánovi Pavlovi II. Tvorí druhú z troch častí súborného diela "Tryptyk Świętokrzyski" (triptych sv. Kríža). Prvá časť diela je oratórium "Świętokrzyska Golgota" (golgota sv. Kríža) a tretia časť je oratórium "Psałterz Wrześniowy" (septembrový žaltár).
Kuko

Kuko môže byť:
Rubik (priezvisko)

Rubik je priezvisko. Jeho najznámejším nositeľom je maďarský vynálezca Ernő Rubik (* 1947), autor Rubikovej kocky, ktorého otec, letecký koštruktér Ernő Rubik starší (1910– 1997) sa narodil v Piešťanoch. V dávnej slovenčine výraz "rubík" označoval kolík alebo tyčku (najmä na zapchatie úst).
V súčasnosti je však toto priezvisko na Slovensku veľmi zriedkavé, vyskytuje sa len v obci Sľažany (okres Zlaté Moravce), rovnako ako priezvisko Rubík.
Známi nositelia.
Pozri v článku Rubik.
Rubik

Rubik môže byť:
Kozol (Malá Fatra)

Kozol () je výrazný a z väčšej časti zalesnený vrch v pohorí Malá Fatra. Nachádza sa v západnej časti Martinských holí nad Medzihorskou dolinou. Samotný vrch a jeho okolie bolo miestom bojov počas SNP. 
Vrchol Kozla je známy estetickými a hodnotnými skalnými útvarmi v svojom bočnom hrebeni – v južnom až juhozápadnom smere. Vrch vybieha z hlavného hrebeňa v úseku Veľká lúka – Minčol. Na vrchole Kozol sa vyskytujú vzácne druhy živočíchov a rastlín. Mnohé z nich patria k chráneným druhom a niektoré sú chránené aj medzinárodnými dohovormi o ochrane prírody (CITES). 
Zo zveri tu žije: Medveď hnedý ("Ursus arctos"), Jeleň obyčajný ("Cervus elaphus"), Srnec lesný ("Capreolus capreolus"), Diviak lesný ("Sus scrofa"), Vlk dravý ("Canis lupus"), Rys ostrovid ("Lynx lynx") a iné vzácne živočíchy. 
Kresťanské hodnoty tunajších obyvateľov sú zvýraznené množstvom kresťanských symbolov - krížov s Ježišom postavený neďaleko asfaltovej prístupovej cesty. V útrobách hory sa nachádza socha Panny Márie umiestnenej v skalnom útvare. 
Národná prírodná rezervácia.
Cenná je i relatívne dobre zachovaná a nedotknutá príroda Kozla, a preto jeho okolie i samotný vrch () je vyhlásený od roku 1993 národnou prírodnou rezerváciou. Najcennejšou časťou územia sú vápencové bučiny a skalnaté útvary vo vyšších polohách vrcholu Kozla.
Letecká nehoda.
Pri cvičnom lete narazilo 23. septembra 1974 do západného svahu Kozla vojenské lietadlo MiG-21 (ev. č. 1004), pilotované majorom Karlom Doleželom (* 1940). Bol pilotom I. triedy v 2. letke 1. leteckého školného pluku v Přerove, odkiaľ letel ponad Bytču k Martinu. Navigačný let v malej výške napriek zlým podmienkam neprerušil a po vletení do oblakov narazil vo výške pri rýchlosti okolo 800 km/h do vrchu Kozol. Vzhľadom na prízemnú hladinu letu nebol let monitorovaný radarmi a bolo obtiažne nezvestný stroj nájsť. Nasadených bolo množstvo techniky a 1265 príslušníkov armády, verejnej bezpečnosti, no i civilistov. Vrak objavil až 26. septembra poľovník, ktorý v lokalite poľoval na zver a ďalekohľadom zbadal lesklé trosky Migu. Miesto lokalizoval z vrtuľníka a záchranný tím našiel miesto tragédie. 
Lietadlo vytvorilo krátky priesek a následný kráter s priemerom asi 7 metrov, pričom trosky ležali v okolí stoviek metrov. Motor lietadla sa odrazil od podložia a preletel v smere letu cez neďaleký hrebeň na opačnej strane vrchu.
Prístup.
Na vrchol nevedú značené trasy a najľahší prístup je z obcí Kunerad, Stránske, Poluvsie a Turie.
Gerhard Ertl

Gerhard Ertl (* 10. október 1936, Stuttgart, Nemecko) je nemecký fyzik a emeritný profesor na univerzite v Berlíne.
V roku 2007 získal Nobelovu cenu za chémiu za sériu kľúčových poznatkov o chemických procesoch na povrchoch tuhých látok, najmä rozhraní plyn-tuhá látka. V roku 1998 získal Wolfovu cenu za chémiu.
V roku 2009 získal čestný doktorát Univerzity Komenského.
Carlo Maderno

Carlo Maderno (* 1556, Capolago, Staré sprisahanectvo – † 30. január 1629, Rím, Pápežský štát) bol taliansko-švajčiarsky (niekedy uvádzaný ako lombardský) architekt, ktorý je považovaný za jedného zo zakladateľov barokovej architektúry. Jeho priečelia kostolov Santa Susanna, Bazilika svätého Petra a Sant'Andrea della Valle boli kľúčovo dôležité pre vývoj talianskeho baroka.
Život a dielo.
Maderno začal svoju kariéru v mramorových lomoch. V roku 1588 sa so svojimi štyrmi bratmi presťahoval do Ríma, kde sa stali spolupracovníkmi svojho strýka Domenica Fontanu. Spočiatku pracoval ako tesár mramoru. Jeho prvým samostatným dielom bola v roku 1596 úplne suverénne a vyzreté priečelie pre kostol Santa Susanna (1597 - 1603); bolo to jedno z prvých barokových priečelí, rušiace manieristické zvyklosti. Stavba má dynamický rytmus stĺpov a pilastrov s vystupujúcou centrálnou loďou.
Priečelie kostola Santa Susanna vzbudilo pozornosť pápeža Pavla V., ktorý Maderna v roku 1603 vymenoval za hlavného architekta baziliky sv. Petra. Maderno bol poverený zmenou Michelangelových plánov baziliky a dodaním návrhov pre rozšírenú loď s palácovým priečelím. Priečelie, dokončené v roku 1612, je postavené s balkónom (pre pápežské žehnanie) nad centrálnou bránou. Toto ďalšie rozšírenie baziliky (ktorá z Michelangelovho pôdorysu gréckeho kríža prešla na súčasný latinský kríž) býva kritizované, pretože prekáža pohľadu na dóm z námestia, často ignorujúce fakt, že prístupová cesta bola postavená v modernej dobe. Maderno nemal pri návrhu tejto stavby toľko voľnosti ako u ostatných projektov.
Väčšina Madernovej práce boli prestavby už existujúcich budov. Jedinou stavbou, ktorú navrhol a bola postavená pod jeho dozorom, je Santa Maria della Vittoria (1608 - 1620), kde jeho prácu často zatieňuje Berniniho kaplnka Cornaro a súsošie "Videnie sv. Terézie". Dokonca Madernove majstrovské dielo, kostol Sant'Andrea della Valle, nie je pôvodne jeho. Navrhol priečelie a kupolu, druhú najväčšiu v Ríme. Kostol sám bol navrhnutý Giuseppe Francesco Grimaldim a Giacomom della Portom v roku 1540. V dobe Madernovej smrti bola postavená len polovica priečelia; dielo dokončil podľa pôvodných návrhov Carlo Fontana. 
Medzi jeho ďalšie práce patria rímske kostoly Gesù e Maria, San Giacomo degli Incurabili a San Giovanni dei Fiorentini (kde je pochovaný). Pracoval tiež v Kvirinálskom paláci, pápežskom paláci v Castel Gandolfo a paláci Barberini. Podieľal sa tiež na návrhoch pre kaplnku sv. Vavrinca v kostole San Paolo fuori le Mura a kaplnku Caetani v kostole Santa Pudenziana.
Guarino Guarini

Camillo-Guarino Guarini (* 7. január 1624, Modena, Taliansko – † 6. marec 1683, Miláno) bol taliansky matematik, filozof a architekt neskorého baroka, pôsobiaci nielen v Turíne, ale aj v ďalších krajinách Európy, ako sú Sicília, Francúzsko a Portugalsko. 
Guarini vytváral stavby so zložitými pôdorysmi, svoje stavby modeloval veľmi dynamicky. Známym dielom je "San Lorenzo" v Turíne a kaplnka "San Sindone" pri Turínskom chráme.
Étienne Martellange

Étienne Martellange (* 22. september 1569, Lyon, Francúzsko – † 3. október 1641, Paríž) bol francúzsky barokový architekt. Jeho kresby sú uložené v Bibliothèque nationale de France.
Majstrovstvá Slovenska mládeže v bridži

Majstrovstvá Slovenska mládeže v bridži sa prvýkrát konali v roku 2008.
2008.
V roku 2008 sa majstrovstvá konali na Duchonke 16.5.-18.5. 
Súťaž družstiev.
Súťaže družstiev sa zúčastnilo 12 družstiev, hráči boli zo štyroch krajín. Prvých sedem kôl sa hralo švajčiarskym systémom. Prvý štyria hrali potom KO systémom, ostatní ďalej hrali švajčiar.
Súťaž párov.
Súťaže sa zúčastnilo 30 párov zo štyroch štátov, v súťaži mohli štartovať i hráči kategórie open bez nároku na ceny.